ขอเรียนถามคุณเรื่องอาการปวดบริเวณท้องน้อยค่ะ ดิฉันอายุ25 เรียนจบแล้ว มีลูก1คน เคยมีอาการปวดท้องน้อยมาตั้งแต่อายุ22เวลาปวดมันจะมีอาการเสียวแปล้บๆเวลาปัสสาวะ ไม่มีตกขาว เคยไปหาตรวจภายในมาสอง-สามครั้ง ก็ไม่พบสาเหตุ และที่รพ.ก็ไม่บอกว่าสาเหตุเกิดจากอะไร หรือเป็นอะไร อาการแบบนี้เป็นอยู่สองสามวัน แล้วจะหายไปเป็นเดือนเป็นปี แล้วกลับมาเป็นซ้ำ คือช่วงที่เป็น มันทั้งทรมาน ทั้งรำคาญ ตอนเป็นปจด.ยังไม่ปวดแบบนี้เลยค่ะ ขอให้คุณวิเคราะห์ตอบคำถามเคสนี้ด้วยนะคะ ขอบพระล่วงหน้าค่ะ
สวัสดีค่ะ การปวดท้องน้อยอาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูก มีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-เนื้องอกมดลูกที่มีขนาดใหญ่-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากมีอาการเสียวแปล๊บขณะปัสสาวะ จะนึกถึงโรคทางเดินปัสสาวะอักเสบมากที่สุดแนะนำพบแพทย์เพื่อตรวจร่างกายและตรวจปัสสาวะเพิ่มเติมอีกครั้งการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรรีบไปพบแพทย์